
PËR LEJIMIN E LËNIES SË SHTETËSISË SHQIPTARE

Në mbështetje të nenit 92, pika “c” dhe nenit 93 të Kushtetutës, si dhe të neneve 15, 16 e 20 të ligjit nr. 8389, datë 5.8.1998 “Për shtetësinë shqiptare”, të ndryshuar, bazuar edhe në propozimin e Ministrit të Brendshëm,

DEKRETOJ:

Neni 1

U lejohet lënia e shtetësisë shqiptare me kërkesë të tyre personave të mëposhtëm:
1. Bledar Agron Kallfa
2. Nisida Isan Baholli
3. Eduart Ramazan Qoku
4. Doriana Spiro Mhilli
5. Denis Murat Coban
6. Lulzime Jahe Jolla
7. Kristi Marko Xhavara
8. Erjona Gjon Gayer (Gropçaj)
9. Ardian Bali Xhema
10. Shirli Themistokli Polena
11. Adon Ardian Xhema
12. Klaudia Mustafa Opri
13. Daniela Mustafa Opri
14. Vanina Vasil Kureta
15. Iva Astrit Ikonomi (Hasanaj)

Neni 2

Ky dekret hyn në fuqi menjëherë.

PRESIDENTI I REPUBLIKËS sË shqipËrisË
Bujar Nishani













VENDIM
Nr. 64, datë 13.6.2013

PËR AMENDIMIN E VENDIMIT TË BORDIT TË KOMISIONERËVE TË ERE-s NR. 27, DATË 1.3.2013 “PËR MIRATIMIN E PËRJASHTIMIT TË KUSHTËZUAR TË KOMPANISË TAP AG, PREJ KËRKESAVE TË NENEVE 9, 32 DHE 41 (6), (8) DHE (10) TË DIREKTIVËS 2009/73/EC PËR PROJEKTIN TRANS ADRIATIK PIPELINE”, PËR MARRJEN NË KONSIDERATË TË OPINIONIT TË SEKRETARIATIT TË KOMUNITETIT TË ENERGJISË (Nr. 1/2013) DHE VENDIMIT TË KOMISIONIT EVROPIAN C(2013)2949 

Në mbështetje të:
- Nenit 40 të ligjit nr. 9946, datë 30.6.2008 “Për sektorin e gazit natyror”;
- Nenit 18, pika 2 të “Rregullave të praktikës dhe procedurave të ERE-s”, miratuar me vendimin nr. 107, datë 17.10.2011 të Bordit të Komisionerëve, të ndryshuar; 
- Vendimit nr. 39, datë 23.4.2012 për miratimin e “Udhëzuesit për menaxhimin dhe alokimin e kapaciteteve në projektin Trans Adriatik Pipeline (TAP), sipas paragrafit 6 të nenit 36 të direktivës 2009/73/EC”, nëpërmjet të cilit ERE adaptoi direktivën 2009/73/EC, si bazë për shqyrtimin e mëtejshëm të aplikimit për përjashtime të TAP AG, së bashku me autoritetin rregullator të energjisë të Italisë, AEEG dhe Autoritetin Rregullator të Energjisë të Greqisë, RAE;
- Vendimit nr. 27, datë 1.3.2013 i Bordit të Komisionerëve të ERE-s “Për miratimin e përjashtimit të kushtëzuar të kompanisë TAP AG, prej kërkesave të neneve 9, 32 dhe 41 (6), (8) dhe (10) të direktivës 2009/73/EC, për projektin Trans Adriatik Pipeline” dhe dokumentit “Opinion i përbashkët i rregullatorëve për aplikimin e TAP AG për përjashtime: Autoriteti për Energjinë Elektrike dhe Gazin (Itali), Enti Rregullator i Energjisë (Shqipëri) dhe Autoriteti Rregullator i Greqisë (Greqi)”/“Joint Opinion of the Energy Regulators on TAP AG’s Exemption Application Autorita per l’Energia Elettrica e il Gas (Italy), Enti Rregullator i Energjisë (Albania) dhe Regulatory Authority of Greece (Greece)”, si pjesë përbërëse e vendimit nr. 27, datë 1.3.2013;
- Nenit 22, pika 4 e direktivës 2003/55/EC të Parlamentit dhe Këshillit të Evropës.
Dhe duke marrë parasysh:
- Se në nenin 22, pika 4 të direktivës 2003/55/EC, nenin 40, pika 5 të ligjit nr. 9946, datë 30.6.2008 “Për sektorin e gazit natyror”, të ndryshuar, sikurse reflektuar në pikën 4 të vendimit nr. 27, datë 1.3.2013 të Bordit të Komisionerëve të ERE-s, përcaktohet detyrimi i autoriteteve rregullatore për të njoftuar Komisionin Evropian mbi çdo vendim për përjashtim nga e drejta e hyrjes së palëve të treta. Në rastin e palëve kontraktore të Komunitetit të Energjisë, sikurse është rasti i Shqipërisë, rolin e Komisionit Evropian e mbulon Komuniteti i Energjisë dhe Sekretariati i Komunitetit të Energjisë; Komisioni Evropian dhe në rastin konkret Sekretariati i Komunitetit të Energjisë kanë të drejtë të kërkojnë amendimin apo shfuqizimin e vendimit për përjashtim nga palët e treta;
- Vendimin e Komisionit [C(2013)2949 final], datë 16 maj 2013, mbi përjashtimin e Gazsjellësit Trans Adriatik nga kërkesat për akses të palëve të treta, tarifave të rregulluara dhe ndarjes të përcaktuara në nenet 9, 32, 41 (6), 41 (8) dhe 41 (10);
- Opinionin nr. 1/2013 të Sekretariatit të Komunitetit të Energjisë të datës 14 maj 2013;
- Se autoritetet rregullatore të Italisë, Shqipërisë dhe Greqisë, bashkërisht bien dakord mbi modifikimin e pjesës së 4-t të opinionit të përbashkët;
- Se pjesa 4 e modifikuar përbëhet nga opinioni final i përbashkët i autoriteteve mbi aplikimin e përjashtimit të TAP AG.
Mbështetur në sa më sipër:
Bordi i Komisionerëve të Entit Rregullator të Energjisë (ERE), në mbledhjen e tij të datës 12.6.2013, mbasi dëgjoi relacionin e përgatitur për këtë qëllim dhe shqyrtoi dokumentin “Opinion përfundimtar i përbashkët i autoriteteve mbi aplikimin e TAP AG për përjashtim”/“Final Joint Opinion of the Energy Regulators on TAP AG’s Exemption Application”,

VENDOSI:

1. Miratimin e dokumentit “Opinioni përfundimtar i përbashkët i rregullatorëve të energjisë mbi aplikimin e TAP AG për përjashtim. Autoriteti për Energjinë Elektrike dhe Gazin (Itali), Enti Rregullator i Energjisë (Shqipëri) dhe Autoriteti Rregullator i Greqisë (Greqi)”/“Final Joint Opinion of the Energy Regulators on TAP AG’s Exemption Application Autorita per l’Energia Elettrica e il Gas (Italy), Enti Rregullator i Energjisë (Albania) dhe Regulatory Authority of Greece (Greece)”, i cili i bashkëngjitet këtij vendimi dhe është pjesë përbërëse e tij.
2. Njoftimin e autoriteteve rregullatore të energjisë të Italisë (AEEG) dhe të Greqisë (RAE) për marrjen e këtij vendimi.
3. Njoftimin e TAP AG për marrjen e këtij vendimi.
4. Ky vendim hyn në fuqi menjëherë.
5. Ky vendim botohet në Fletoren Zyrtare.
KRYETARI 
Petrit Ahmeti


VENDIM
Nr. 127, datë 7.11.2013

MBI MIRATIMIN E METODOLOGJISË SË TARIFAVE (TAP Tariff Code), TË PROPOZUAR NGA TAP AG, SIPAS DETYRIMEVE TË PËRCAKTUARA NË “OPINIONIN E PËRBASHKËT PËRFUNDIMTAR/FINAL JOINT OPINION” 

Bordi i Komisionerëve të Entit Rregullator të Energjisë (ERE), në mbledhjen e tij të datës 6.11.2013,
Në zbatim të:
- Ligjit nr. 9946, datë 30.6.2008 “Për sektorin e gazit natyror”, të ndryshuar;
- Vendimit nr. 39, datë 23.4.2012 për miratimin e “Udhëzuesit për menaxhimin dhe alokimin e kapaciteteve në projektin Trans Adriatik Pipeline (TAP), sipas paragrafit 6 të nenit 36 të direktivës 2009/73/EC”, nëpërmjet të cilit ERE adaptoi direktivën 2009/73/EC, si bazë për shqyrtimin e mëtejshëm të aplikimit për përjashtime të TAP AG, së bashku me Autoritetin Rregullator të Energjisë të Italisë (AEEG) dhe Autoritetin Rregullator të Energjisë të Greqisë (RAE);
- Direktivës 2009/73/EC të Parlamentit Evropian dhe të Këshillit të datës 13 korrik 2009 (në tekstin në vijim “Direktiva”);
- Rregullores 713/2009/CE të Parlamentit Evropian dhe të Këshillit të datës 13 korrik 2009 (në tekstin e mëtejmë “Rregullorja ACER”);
- Rregullores 715/2009/CE të Parlamentit Evropian dhe të Këshillit të datës 13 korrik 2009;
- Vendimit nr. 27, datë 1.3.2013 të Bordit të Komisionerëve të ERE-s “Për miratimin e përjashtimit të kushtëzuar të kompanisë TAP AG, prej kërkesave të neneve 9, 32 dhe 41 (6), (8) dhe (10) të direktivës 2009/73/EC për projektin Trans Adriatik Pipeline”;
- Vendimit të Komisionit Evropian C(2013)2949 të datës 16 maj 2013;
- Opinionit të Sekretariatit të Komunitetit të Energjisë (nr. 1/2013) të datës 14 maj 2013;
- Vendimit nr. 64, datë 13.6.2013 të Bordit të Komisionerëve të ERE-s “Për amendimin e vendimit të Bordit të Komisionerëve të ERE-s nr. 27, datë 1.3.2013 “Për miratimin e përjashtimit të kushtëzuar të kompanisë TAP-AG, prej kërkesave të neneve 9, 32 dhe 41(6), (8) dhe (10) të direktivës 2009/73/EC, për projektin Trans Adriatik Pipeline”, për marrjen në konsideratë të opinionit të Sekretariatit të Komunitetit të Energjisë (nr. 1/2013) dhe vendimit të Komisionit Evropian C(2013)2949”, nëpërmjet miratimit të dokumentit “Opinioni përfundimtar i përbashkët i rregullatorëve të energjisë mbi aplikimin e TAP AG për përjashtim. Autoriteti për Energjinë Elektrike dhe Gazin (Itali), Enti Rregullator i Energjisë (Shqipëri) dhe Autoriteti Rregullator i Greqisë (Greqi)”/“Final Joint Opinion of the Energy Regulators on TAP AG’s Exemption Application Autorita per l’Energia Elettrica e il Gas (Italy), Enti Rregullator i Energjisë (Albania) and Regulatory Authority of Greece (Greece)”;
- Kërkesës së TAP AG të datës 11 tetor 2013 protokolluar prej ERE-s me nr. prot. 500/11 për miratimin e metodologjisë së tarifave (referuar ndryshe si “TAP Tariff Code”). E njëjta kërkesë i është paraqitur njëkohësisht dhe në të njëjtën formë edhe autoriteteve rregullatore të Italisë (AEEG) dhetë  Greqisë (RAE).
Duke marrë në konsideratë se:
- Shoqëria TAP AG, mbështetur në nenin 40, pika 5 të ligjit nr. 9946, datë 30.6.2008 “Për sektorin e gazit natyror”, të ndryshuar, ka paraqitur pranë Entit Rregullator të Energjisë (në vijim “ERE)” një kërkesë për përjashtim, duke iu referuar një projekti për një interconnector të ri që përshkon Greqinë, Shqipërinë dhe përfundon në Itali (në vijim “Gazjellësi TAP”) dhe kjo sjell që për qëllime të shqyrtimit të kërkesës për përjashtim, të nevojitet përfshirja e autoriteteve rregullatore homologe (në vijim “autoritetet”); për Shqipërinë, Enti Rregullator i Energjisë (ERE), për Greqinë, Regulatory Authority for Energy (RAE) dhe për Italinë, Autorita per L’Energia Elettrica e il Gas (AEEG); 
- Kërkesa e sipërcituar përfshinte ndërmjet të tjerave, një kërkesë për përjashtim nga aplikimi i nenit 41, pika 6, 8 dhe 10 të direktivës 73/09 (kërkesë për përjashtim nga tarifat e rregulluara) në lidhje me:
a) Kapacitetin e plotë transportues (që përfshin së bashku kapacitetin e përjashtuar nga detyrimi prej së drejtës së aksesit të palëve të treta sipas parashikimeve të nenit 32 të direktivës, si dhe kapacitetin subjekt i një detyrimi të tillë); dhe
b) Kohëzgjatjen e përjashtimit për një periudhë 25-vjeçare që nga hyrja në operim e gazsjellësit dhe fillimi i tregtimit të të gjitha produkteve të kapacitetit në drejtimin normal lindje-perëndim (referuar më tej “forward flow”) dhe ato në drejtim të kundërt perëndim-lindje (referuar më tej “reverse flow”); 
- Me vendimin nr. 27, datë 1.3.2013, Bordi i Komisionerëve të ERE-s ka miratuar Joint Opinion/opinionin e përbashkët. Ky vendim ishte rezultat i vlerësimit të përbashkët pozitiv i autoriteteve rregullatore përgjegjëse për energjinë të Shqipërisë (ERE), të Italisë (AEEG) dhe të Greqisë (RAE). Ky vendim, në përputhje me legjislacionet përkatëse, iu dërgua për vlerësim Komisionit Evropian nga ana e AEEG dhe RAE dhe Sekretariatit të Komunitetit të Energjisë nga ana e ERE-s;
- Me vendimin nr. 64, datë 13.6.2013, Bordi i Komisionerëve të ERE-s miratoi të gjitha rekomandimet shtesë të paraqitura nga ana e Komisionit Evropian dhe nga ana e Sekretariatit të Komunitetit të Energjisë, lidhur me pjesën 4 të opinionit të përbashkët (Final Joint Opinion/opinioni i përbashkët përfundimtar). I njëjti vendim u miratua edhe prej rregullatorëve AEEG dhe RAE; 
- Opinioni i përbashkët përfundimtar/Final Joint Opinion parashikon përjashtimin e TAP AG nga tarifat e rregulluara, konkretisht për produktet forward flow, për gjithë kapacitetin e transportit të gazsjellësit (që përfshin kapacitetin e përjashtuar nga aksesi i palëve të treta dhe kapacitetin që është subjekt i këtij detyrimi), për një periudhë 25-vjeçare, por në këtë përjashtim nuk përfshihen produktet e reverse flow, për të cilat vendimi parashikon aplikimin e një tarife, vlera e së cilës nuk mundet të jetë më e lartë se 5% e tarifës së produktit korrespondues të forward flow, sipas parashikimeve të paragrafit 4.4 të Final Joint Opinion;
- Gjithashtu, sipas paragrafit 4.2 pika 1 e Final Joint Opinion, dhënia e përjashtimit nga tarifat e rregulluara për produktet forward flow sanksionohet edhe me plotësimin e disa kushteve. Këto kushte parashikojnë që:
a) Metodologjia e tarifave që do të aplikohet nga TAP AG do të jetë subjekt i aprovimit të përbashkët të autoriteteve;
b) Tarifat duhet të jenë koherente me parimet e formuluara në vendimin e autoriteteve për përjashtim (Final Joint Opinion), që përfshin ndërmjet të tjerave aplikimin e së njëjtës tarifë për të njëjtin produkt, pavarësisht nëse ai është i ofruar prej kapacitetit të përjashtuar nga aksesi i palëve të treta apo prej kapacitetit jo të përjashtuar;
c) Metodologjia e tarifave të përbëjë një strukturë tarifore të tipit hyrëse-dalëse/“entry-exit”. Ajo duhet të përmbajë mekanizmat e përcaktimit të çmimeve për llojet e ndryshme të produkteve në drejtimin forward flow, që kanë kohëzgjatje të ndryshme, janë të vazhdueshme ose që mund të ndërpriten dhe në vartësi të pikës së hyrjes (entry point) dhe të daljes (exit point); 
d) Tarifa duhet të reflektojë kostot efikase, të jetë transparente dhe jodiskriminuese;
e) Tarifat duhet të jenë zbritëse në vijim të rritjes së kapaciteteve transportuese që do të përdoren;
f) Tarifa duhet të konsiderojë nivelin e ndryshëm të riskut të investimit fillestar dhe atë të zgjerimit të mëtejshëm të kapacitetit.
- Paragrafi 4.2, pika 1 e Final Joint Opinion, i atribuon autoriteteve edhe detyrën e monitorimit të vazhdueshëm, në mënyrë që tarifa e aplikuar nga TAP AG të jetë në përputhje me metodologjinë e tarifave të miratuara. TAP AG duhet të bashkëpunojë me autoritetet për këtë qëllim;
- Shoqëria TAP AG, me letrën e datës 11 tetor 2013, në kuptim të pikës 4.2, pika 1 të Final Joint Opinon, ka paraqitur pranë ERE-s një propozim të dokumentit të metodologjisë së tarifave, TAP Tariff Code. E njëjta kërkesë në të njëjtën kohë dhe e shoqëruar nga i njëjti dokument i është paraqitur për miratim edhe autoriteteve rregullatore të Italisë (AEEG) dhe të Greqisë (RAE);
- TAP Tariff Code është në përputhje me parashikimet e Final Joint Opinion sikurse cituar më sipër (germat “a”-“f” më sipër).
Si dhe duke konstatuar se:
- Dokumenti i TAP Tariff Code, sikurse dorëzuar nga TAP AG, paraqet megjithatë disa dispozita, formulimi i të cilave është jo mjaftueshëm i detajuar, dhe si i tillë mund të japë shkas për interpretime të ndryshme. Ky qëndrim ndahet edhe prej autoriteteve rregullatore të Italisë (AEEG) dhe të Greqisë (RAE);
- Është e përshtatshme të përcaktohet mënyra e monitorimit të përbashkët prej autoriteteve, sipas paragrafit 4, pika 1 e Final Joint Opinion; 
- Është e përshtatshme që shoqëria TAP AG të publikojë TAP Tariff Code së bashku me modifikimet e kërkuara në aneksin A;
- Është e nevojshme që çdo amendim eventual i TAP Tariff Code të jetë objekti i miratimit të përbashkët prej autoriteteve; 
- Megjithëse TAP Tariff Code ka përfshirë kërkesat e paragrafit 4.2, pika 1 e Final Joint Opinion, është e përshtatshme vendosja e disa rishikimeve të vogla në aneksin A, që synojnë:
a) Të rrisin nivelin e transparencës dhe informacionit ndaj shippers;
b) Të sqarojnë që kostot për ndërtimin e pikave të reja entry/exit janë në ngarkim të palës së interesuar në vendin ku kërkohet të ndërtohet pika e re në përputhje me legjislacionin dhe rregullat e vendit përkatës dhe jo të TAP AG; 
c) Të saktësojnë më tej kriteret bazë të modelit të llogaritjes së tarifave, veçanërisht ato që lidhen me mekanizmin që siguron qëndrueshmërinë apo uljen e nivelit të tarifave edhe në rastin e ndryshimit të nivelit të kapacitetit të përdorur;

d) Të përcaktojnë mënyrën e amendimit të metodologjisë së TAP Tariff Code në rastin kur mund të ofrohen produkte kapaciteti të reja nga ato të parashikuara fillimisht.

VENDOSI:

1. Të miratojë metodologjinë e tarifave, TAP Tariff Code, bashkëlidhur këtij vendimi (aneksi B), të propozuar nga shoqëria TAP AG me shkresën e datës 11 tetor 2013 dhe të protokolluar prej ERE-s, me nr. prot. 500/11, me kusht që aneksi A, gjithashtu, bashkëlidhur këtij vendimi të jetë pjesë përbërëse e TAP Tariff Code dhe të trajtohet si pjesë integrale e tij.
2. TAP AG duhet të publikojë TAP Tariff Code përfshirë aneksin  A.
3. Njoftimin e TAP AG për marrjen e këtij vendimi.
4. Njoftimin e autoriteteve rregullatore të energjisë të Italisë (AEEG) dhe të Greqisë (RAE) për marrjen e këtij vendimi.
5. Ky vendim hyn në fuqi menjëherë dhe botohet në Fletoren Zyrtare.

KRYETARI 
Petrit Ahmeti


VENDIM
Nr. 35, datë 14.10.2013

PËR MIRATIMIN E PËRQINDJES SË PAGESËS RREGULLATORE PËR VITIN 2014

Në mbështetje të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, neni 10, pika 1 dhe metodologjisë “Për vendosjen e tarifave”, neni 13, pika 2, Komisioni Kombëtar Rregullator

VENDOSI:

Përqindja e pagesës rregullatore për operatorët që u miratohet ndryshimi i tarifave për vitin 2014  do të jetë:
- 0.8%   për operatorët që mbulojnë më shumë se 50% të kostos totale; 
- 0.6%   për operatorët që mbulojnë deri në 50% të kostos totale.
Ky vendim hyn në fuqi më 1 janar 2014.

KRYETRI
Avni Dervishi











VENDIM
Nr. 37, datë 4.11.2013

PËR SHFUQIZIMIN E DY VENDIMEVE TË KOMISIONIT KOMBËTAR RREGULLATOR

Në zbatim të nenit 14, germat “i” dhe “j”, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, Komisioni Kombëtar Rregullator

VENDOSI:

1. Vendimi i KKRR nr. 7, datë 21.3.2001 për miratimin e rregullores “Mbi rregullat dhe standardet e punës për personat juridikë që kryejnë aktivitetin e grumbullimit e të shpërndarjes së ujit për konsum publik” dhe vendimi i KKRR nr. 38, datë 12.11.2002, për miratimin e  “Rregullores mbi rregullat dhe standardet e punës për personat juridikë që ushtrojnë aktivitetin e tyre në shërbimin e largimit dhe trajtimit të ujërave të ndotura”, shfuqizohen.
2. Ngarkohen strukturat e Entit Rregullator të Ujit për zbatimin e këtij vendimi.
Ky vendim hyn në fuqi menjëherë.

KRYETARI
Avni Dervishi


[image: Flet Zyrt]

[image: QBZ Logo]


7854
7855














































































































































image1.jpeg
&
Fletorja Zyrtare
* e Republikés sé Shqipérisé




image2.jpeg
QENDRA

E BOTIMEVE

ZYRTARE
"V,




